Groot soektog na vermiste Centurion-tienerLees ook: Centurion-tiener gevind Caru-Mari Coetzee. Herman Coetzee het aan Maroela Media gesê hy, sy vrou Linda en hul 14-jarige dogter Caru-Mari was Vrydagaand tuis en het televisie gekyk. “Caru-Mari het so 21:20 gesê sy gaan nou slaap. Ek en my vrou is so 23:15 bed toe en het gesien Caru-Mari is nie in haar kamer nie.” Volgens Herman het sy dogter altyd ŉ klein rugsakkie by haar en is haar selfoonlaaier ook nie meer by die huis nie. “Haar WhatsApp wys sy was net na 22:00 Vrydagaand die laaste keer aanlyn. Ek het vir haar ŉ boodskap op WhatsApp gestuur en dit is kort na 02:00 afgelewer. Sy het dit egter nie gelees nie en haar selfoon is sedertdien af.” Herman het gesê hulle het reeds al Caru-Mari se vriende gekontak maar sonder sukses. Die gemeenskap van Centurion, tesame met verskeie gemeenskappolisiëringsforums en ander organisasies, het intussen ŉ grootskaalse soektog na Caru-Mari van stapel gestuur nadat die nuus oor haar verdwyning op die Facebook-groep People who live in Centurion gedeel is. Die groep het meer as 27 000 lede. Verskeie mense op die blad het aangebied om na Caru-Mari te help soek en ŉ soekgeselskap het om 17:00 by Kerk Sonder Mure in Hendrik Verwoerdrylaan bymekaar gekom om na haar te begin soek. Caru-Mari is ŉ gr. 9-leerling aan die Hoërskool Zwartkop. Enigiemand met inligting kan Herman kontak by 082 699 3727.